

**Διεθνής Διαγωνισμός FAMELAB 2016**

*Τα νέα πρόσωπα της επιστήμης*

* *Σπουδάζεις ή εργάζεσαι ή έχεις πτυχίο σε κάποιο επιστημονικό τομέα;*
* *Μπορείς μέσα σε 3 λεπτά να εμπνεύσεις το κοινό και να αποδείξεις ότι έχεις ταλέντο;*

Αν ναι, τότε πάρε μέρος στην 10η διοργάνωση του διεθνούς διαγωνισμού **FameLab** και…

Άνοιξε τη δική σου αυλαία, γίνε το επόμενο αστέρι της επικοινωνίας της επιστήμης!

Το **British Council**, σε συνεργασία με το **Hub Science**, διοργανώνουν τον διεθνή διαγωνισμό FameLab, θέλοντας να αναδείξουν για δέκατη συνεχή χρονιά τα νέα ταλέντα στην επικοινωνία της επιστήμης. Ο προκριματικός γύρος θα πραγματοποιηθεί στην Αθήνα ***Τρίτη 15 Μαρτίου στις 19.00 στο The Hub Events*** *(Αλκμήνης 5, Πετράλωνα, πλησίον μετρό Κεραμεικού) και στη Θεσσαλονίκη* ***Τετάρτη 16 Μαρτίου στις 18.00 στο British Council*** *(Τσιμισκή 43 54623, Θεσσαλονίκη).* Οι συμμετέχοντες θα έχουν στη διάθεσή τους 3 λεπτά για να παρουσιάσουν ένα επιστημονικό θέμα της επιλογής τους με τρόπο διασκεδαστικό και κατανοητό στο ευρύ κοινό. Μέλη της κριτικής επιτροπής είναι ο Στάθης Γκόνος (Εθνικό Ίδρυμα Ερευνών), ο Κώστας Καρπούζης (Μετσόβειο Πολυτεχνείο), η Μπέττυ Τσακαρέστου (Πάντειο Πανεπιστήμιο) και ο Νίκος Ανδρίτσος (ΣΚΑΙ).

Οι ενδιαφερόμενοι μπορούν να υποβάλλουν τη συμμετοχή τους μέχρι τη Παρασκευή 11 Μαρτίου 2016 μέσα από την ιστοσελίδα <https://www.britishcouncil.gr/famelab>. Όσοι ενδιαφερόμενοι δε μπορούν να παρευρεθούν σε κανέναν από τους δύο προκριματικούς γύρους σε Αθήνα και σε Θεσσαλονίκη αλλά παρ’ όλα αυτά θα ήθελαν να λάβουν μέρος, τότε μπορούν να συμμετάσχουν υποβάλλοντας video.

Όλες οι εκδηλώσεις είναι ανοιχτές στο κοινό.

Ο **μεγάλος τελικός** θα πραγματοποιηθεί το **Σάββατο 09 Απριλίου 2016** στην **Τεχνόπολη/Γκάζι** (Πειραιώς 100) στο πλαίσιο του Athens Science Festival 2016

**Βραβεία**

Ο νικητής του τελικού θα μεταβείστο **Cheltenham Festival** στη Βρετανία**,** όπου μεταξύ **07 και 12 Ιουνίου 2016** θα συμμετάσχει μαζί με τους νικητές των άλλων χωρών του FameLab, συμπεριλαμβανομένης και της Βρετανίας, στο **International FameLab 2015.**

Οι 10 φιναλίστ που θα επιλεγούν στον προκριματικό γύρο θα παρακολουθήσουν δωρεάν ένα **διήμερο Masterclass** στην **Επικοινωνία της Επιστήμης** στα γραφεία του British Council, Πλατεία Κολωνακίου 17, Αθήνα.

Tόσο οι συμμετέχοντες που θα βρεθούν στη τελική τριάδα, όσο και ο αγαπημένος του κοινού, θα κερδίσουν μοναδικά δώρα τεχνολογίας.

Παράλληλα θα υπάρξουν πολλές ευκαιρίες συνεργασίας και δικτύωσης με άλλους επιστήμονες στην Ευρώπη καθώς και ευκαιρίες για συμμετοχή σε εκδηλώσεις του British Council στην Ελλάδα και το εξωτερικό.

**H Ιστορία του FameLab**

Το FameLab© είναι σήμα κατατεθέν του **Cheltenham Festival**, ενός από τους γνωστότερους πολιτιστικούς οργανισμούς του Ηνωμένου Βασιλείου που διοργανώνει τέσσαρα από τα κορυφαία Φεστιβάλ της χώρας στους τομείς της Jazz, της Λογοτεχνίας, της Μουσικής και [των Επιστημών](http://www.cheltenhamfestivals.com/about/famelab/).

Το FameLab δημιουργήθηκε το 2005 από το **Cheltenham Science Festival** σε συνεργασία με τη NESTA με τη χορηγία και την υποστήριξη από τους *Pfizer*, *Silicon 19*, *Channel 4* και *The Daily Telegraph*. Μετά την πολύ μεγάλη επιτυχία που σημείωσε στη Βρετανία ο διαγωνισμός σε συνεργασία με το British Council άρχισε να ταξιδεύει ανά τον κόσμο πρώτα πιλοτικά στη Νοτιοανατολική Ευρώπη και στη συνέχεια σε όλη την υπόλοιπη Ευρώπη, την Ασία, την Ωκεανία, την Αφρική και την Αμερική. Αυτή τη στιγμή ο διαγωνισμός πραγματοποιείται 30 χώρες

**Το British Council**

Το British Council λειτουργεί στην Ελλάδα από το 1939, παρέχοντας ένα ευρύ φάσμα υπηρεσιών και δραστηριοτήτων, και τα γραφεία του βρίσκονται στην Αθήνα και τη Θεσσαλονίκη. Συνεργάζεται με πολλούς οργανισμούς της Ελλάδας – Υπουργεία, πανεπιστήμια, ακαδημαϊκά και ερευνητικά ιδρύματα, σχολεία, μη κυβερνητικούς και πολιτισμικούς οργανισμούς τόσο του δημοσίου όσο και του ιδιωτικού τομέα. Η Βρετανία πρωτοπορεί στην επικοινωνία της επιστήμης και αναγνωρίζει την αναγκαιότητα να προωθηθεί η επιστήμη σε ένα μη-επιστημονικό κοινό. Η επικοινωνία της επιστήμης έχει σκοπό να αλλάξει τα στερεότυπα σχετικά με τους ερευνητές, να καταδείξει στο κοινό τη χρησιμότητα ορισμένων επιστημονικών και τεχνολογικών ζητημάτων και να δικαιολογήσει την ανάγκη επένδυσης στην έρευνα.

**Ο διαγωνισμός γίνεται σε συνεργασία με το** *Hub Science και με την υποστήριξη της Ένωσης Ελλήνων Φυσικών και του Openscience.gr*

Χορηγοί Επικοινωνίας

ana-mpa.gr, [art&life](http://www.artandlife.gr/), [debop.gr](http://www.debop.gr/), [diorismos.gr](http://www.diorismos.gr/), [eirinika.gr](http://www.eirinika.gr/), [επιχειρώ](http://www.epixeiro.gr/), [forfree](http://www.forfree.gr/), [openscience](http://www.openscience.gr/), [QualityNet](http://www.qnf.gr/)

**Πληροφορίες:**

British Council, *Αθήνα* – Βαγγέλης Κραββαρίτης, τηλ.: 210 3692 361

[Vangelis.Kravvaritis@britishcouncil.gr](mailto:Vangelis.Kravvaritis@britishcouncil.gr)

British Council, *Θεσσαλονίκη* – Χρυσούλα Μελίδου τηλ: 2310 378 314 [chrysoula.melidou@britishcouncil.gr](mailto:chrysoula.melidou@britishcouncil.gr)

The Hub Events, Αλκμήνης 5, Κ. Πετράλωνα, τηλ. 2103411009

[info@hubevents.gr](mailto:info@hubevents.gr)

Περισσότερες πληροφορίες καθώς και δήλωση συμμετοχών στο: <https://www.britishcouncil.gr/famelab>

|  |  |
| --- | --- |
|  | [FameLab International](https://www.facebook.com/FameLabInternational/?fref=ts) |
|  | [famelab](https://www.youtube.com/user/famelab) |